BTS’เพิ่มทุน1.19หมื่นล. เทรด16มิ.ย.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — BTS เพิ่มทุนสำเร็จ กำเงินกว่า 1.19 หมื่นล้านบาท ใช้หนี้ลดดอกเบี้ย ลูกหุ้นเทรด 16 มิ.ย.
นายรังสิน กฤตลักษณ์ กรรมการ บริษัท บีทีเอส กรุ๊ป โฮลดิ้งส์ (BTS) เปิดเผยถึงการเพิ่มทุนจำนวน 20,150.70 ล้านหุ้น ราคาหุ้นละ 0.63 บาท และแจกวอร์แรนต์ 1 หน่วย ว่า บริษัทขายหุ้นได้ทั้งสิ้น 19,032 ล้านหุ้น และได้รับเงิน 11,990.16 ล้านบาท ทำให้บริษัทมีทุนเรียกชำระแล้ว 5.48 หมื่นล้านบาท
“มีผู้ถือหุ้นเดิมมาจองซื้อ 1.45 หมื่นล้านหุ้น เป็นเงิน 9,180.47 ล้านบาท และมีลูกค้าบริษัทหลักทรัพย์ (บล.) ซึ่งทำหน้าที่เป็นผู้จัดจำหน่ายและสถาบันการเงินจองซื้อด้วย 4,459.81 ล้านหุ้น เป็นเงิน 2,809.65 ล้านบาท ส่วนหุ้นเหลืออีก 1,1182.7 ล้านหุ้น จะนำไปขายให้กับสถาบันการเงินและลูกค้าของ บล. ต่อไป”
สำหรับเงินที่ได้รับครั้งนี้ บริษัทนำไปใช้ชำระคืนเงินกู้บางส่วนที่เกิดจากการกู้ยืมสำหรับการซื้อหุ้นของบริษัท ระบบขนส่งมวลชนกรุงเทพ ซึ่งจะช่วยลดภาระหนี้และภาระดอกเบี้ยลงได้
ด้านตลาดหลักทรัพย์กำหนดว่าหุ้นเพิ่มทุนของ BTS จะซื้อขายในตลาดได้ตั้งแต่วันที่ 16 มิ.ย.นี้เป็นต้นไป
ทั้งนี้ หุ้นที่เพิ่มจำนวนทั้งหมด 7,597,183,082 หุ้น หรือ 13.86% เป็นหุ้นของผู้ถือหุ้นที่มีส่วนร่วมในการบริหารงานของบริษัท และถูกห้ามขายตามเงื่อนไข Silent Period